דורית פלדמן

דורית פלדמן (24 באפריל 1956 – 5 בספטמבר 2020) הייתה אמנית רב-תחומית ישראלית.

עסקה ביצירותיה בסוגיית 'המָקום', שברוח שנות ה-70, שנות לימודיה, שילבה אמנות מושגית, אמנות אדמה ואמנות גוף , יצרה ביניהן סינתזה והרחיבה את גבולות השפה הוויזואלית.

בעבודותיה שאבה השראה מתחומי ידע שונים כגון ספרות, מחקרים מדעיים וטקסטים פילוסופיים. עבודותיה הוצגו ב-34 תערוכות יחיד ובמאות תערוכות קבוצתיות, בגלריות ובמוזיאונים מובילים באירופה, ארצות הברית, יפן, סין וסינגפור. פלדמן יצרה פסלים ותבליטים בשילוב חומרים וטכניקות ייחודיות, למרחבים ציבוריים בישראל.

== ביוגרפיה ==
"קו שמים" של דורית פלדמן ברמת גן
[[גן סיפור "הדג שלא רצה להיות דג" בחולון]]
נולדה בתל אביב. בוגרת המדרשה לאמנות, רמת השרון (1975–1979) למדה אצל רפי לביא, מיכל נאמן, דגנית ברסט, מיכה קירשנר, רן שחורי, אוסוולדו רומברג, אליהו גת, ועוד, במחזור שעם בוגריו נמנים נורית דוד, ציבי גבע, פיליפ רנצר, בועז טל. מתוך רצון להבין סוגיות לעומקן הפילוסופי, פנתה ללימודי קבלה באוניברסיטת תל אביב, ובמכון לחקר הקבלה (1980–1982) ובהמשך למדה, תולדות האמנות, צילום, אנתרופולוגיה, פילוסופיה ואיטלקית במסגרת התוכנית ללימודי חוץ בפקולטה למדעי הרוח באוניברסיטת תל אביב (1985–1988). ב-1987, במסגרת תוכנית לתואר MFA, של בית הספר לאמניות חזותיות בניו יורק למדה באורבינו, איטליה בהנחיית האמנים, אנצו קוקי וג'אניס קונליס. על יצירתה זכתה ב'פרס האמן הצעיר' מטעם משרד החינוך והתרבות (1989) ובפרס 'מענק לעידוד היצירה' של מועצת הפיס לתרבות ואמנות (2008).

עבודותיה של פלדמן נמצאות באוספי מוזיאונים, גלריות ואוספים פרטיים, בישראל ובעולם.

== פעילות אמנותית ==
=== סדרת עבודות המיפוי ===
פלדמן שילבה סריקת הדפסים ותחריטים עתיקים של מפות ארץ ישראל עם צילומים דיגיטליים של המרחב הקונקרטי, תוך בחינת השפה המדעית והמנוכרת של מיפוי לב, מוח, עין, ומיפוי הגנום האנושי בתמונת המציאות המורכבת. פרדוקס 'עומקו של נייר הצילום' מדגיש את הפער בין הניסיון לקודד את העולם לבין עולם המושגים, הערכים, הרגש והזיכרון שנשואי המחקר נושאים. התוצאה המתקבלת היא תמונת עולם מרוּבֵדת וסימבולית.

עבודות אלה שילבו דימויי מיפוי עם צילומי נוף / גוף בשילוב חומרים כגון מתכות למיניהן, חלקן במסגרות פיסוליות שהפכו אותן ליצירות היברידיות שלעיתים מיזגו לתוכן טקסט דיאלוגי, בין הכותבים המשוררת ורדה גנוסר, הסופר יורם מלצר. עבודות אלה הוצגו בגלריות ומוזיאונים בארץ ובארצות שונות. פלדמן הוזמנה להרצות ולהציג את עבודותיה במוזיאון לאמנות עכשווית במוסקבה NCCA, במסגרת סימפוזיון בנושא 'מיפוי באמנות עכשווית'

=== פיסול ותלת-מימד ===
ניכר מתחילת דרכה של פלדמן והוביל ללמעלה ממאה פרויקטים פיסוליים המוצבים במרחב הציבורי. פסלי חוץ בהזמנת עיריות שונות, מוסדות ציבור וגופים פרטיים ('בסימן ארבע רוחות שמיים' פסל חוצות ביפו, 'כנף אל כנף' פסל סביבתי בגבעת שאול, בירושלים, 'קו שמים' פסל חוץ ברמת – גן, 'מרחבי חשיבה' פסל סביבתי משולב מים, בראשון לציון, 'הדג שלא רצה להיות דג' מייצב פיסולי בגן -סיפור, חולון, 'היכל' פסל בגן הפסלים ע"ש טופור במרכז הרפואי שיבא, בתל השומר, פסלי קיר בחדר העסקאות, בבנק הפועלים, בתל אביב, פסל בכניסת בנק לאומי בנין ההנהלה בתל אביב, ועוד).

=== ספרי אמן ===
ספרי אמן היה עיסוק נוסף שבחן שילוב עולמות החומר, הממדים, הטקסט והדימוי ונוסף בו מרכיב הדפדוף/המשך, מוביל מתחילה ועד סוף. כל ספר היה יצירה ייחודית בודדת והם נמצאים באוספים פרטיים שונים בארץ, בקליפורניה, ניו יורק, לונדון, בנק LBLux, לוקסמבורג, ועוד.

== תערוכות יחיד ==

== תערוכות קבוצתיות נבחרות ==

== אוספים ==
עבודותיה של פלדמן נכללות באוספים פרטיים ברחבי עולם, וכן באוספים הקבועים הבאים:

== לקריאה נוספת ==
* ד"ר נאוה סביליה שדה, 'פואטיקת השכבות : עיון ביצירתה של דורית פלדמן', מגזין ערב- רב, מסה 24.3.2020. https://www.erev-rav.com/archives/51131
* ד"ר י. סוזן אייזקס, קט' 'לשם שמים', הביאנלה של ירושלים (מכון ון ליר ירושלים) 2019.'מעלות' דורית פלדמן ורחל רוטנברג, עמ' 67–70 [אנגלית]
* A tale of two biennales, witnessing global art in Venice and Jerusalem By Dr. Susan Isaacs, November 23, 2019 https://[http://www.theartblog.org/2019/11/a-tale-of-two-biennales-witnessing-global-art-in-venice-and-jerusalem/ www.theartblog.org/2019/11/a-tale-of-two-biennales-witnessing-global-art-in-venice-and-jerusalem/]
* http://www.bookarts.uwe.ac.uk/pdf/newspdfs/130.pdf Sarah Bodman, Book Arts Newsletter No.130, Bristol, United Kingdom, February, 2020, pp.40-41
* ד"ר יעל גילעת, "דור המפנה: אמנות צעירה בשנות השמונים בישראל", מכון בן-גוריון לחקר ישראל והציונות, אוניברסיטת בן- גוריון בנגב, 2019, עמ' 194-197,58, [עברית, אנגלית]
*N. Sevilla-Sadeh, "A Secular Holy Land: Pagan Images, Jewish Motifs and National Identity - Reflections on Dorit Feldman’s Artwork", Israel Affairs, vol. 24, 2019, pp. 1- 31. https://www.tandfonline.com/eprint/MNCYGWPFb4Kz8zVgIqVg/full
*Prof. Elisha Moses, Yivsam Azgad and Dorit Feldman in a Podcast conversation "Art and Science", Weizmann Institute of Science sound cloud, February 2019, https://soundcloud.com/dover-weizmann/3o2kdktx6flv
*חגית פלג רותם, "עבודה בעיניים", מגזין פורטפוליו, פברואר 2019, 'ששפת האבנים הנני', וידאו ארט, https://www.prtfl.co.il/archives/111036
*פלדמן, דורית, "שם המקום", שירת המדע, שנתון לספרות, אמנות ומדע לזכר עפר לידר, (מכון ויצמן למדע), תשע"ו / 2016
*מור-חיים, עדינה, "לברך על המוגמר", עתון 77, כתב עת לספרות ואמנות, גיליון 38, מרץ-אפריל 2015.
*סוזן יזאקס, מרטין רוזנברג, קט' "חזונות של מקום", סוגיות גאוגרפיות מורכבות באמנות ישראלית עכשווית, (אוניברסיטת רטגרס, ניו ג'רזי, קמדן, ארצות הברית) 2015
*עזגד, יבשם, "מפה, מפה שעל הקיר", מיפוי במדע ובאמנות, מכון ויצמן למדע, 2014
*Sevilla Sadeh, N.,"Divine Love: The Reception of Leda and the Swan Myth in Works by Jewish and Arab Israeli Artists - Contexts and Meanings", Journal of Arts and Humanities, Vol. 3, n. 8, September 2014.
*ברנר, הדוויג, לכסיקון ביוגרפי אודות אמניות יהודיות בעולם, הוצאה לאור הרטונג-גורה, גרמניה, עמ' 66–67, 2013 - (Hedwig Brenner, Judische Frauen in der bilden Kunst V, Hartung -Gorre Verlag Konstanz,Germany)
*פלדמן, דורית, "מסה: לעומקו של נייר הצילום (פלימפססט)", פנים 61, כתב עת לתרבות, חברה וחינוך, אפריל 2013
*צוקרמן, משה, "שגב ממופה", קט' כתיבת הארץ (משכן האמנים, הרצליה) 2012
*ניטנברג, יוהאנה, מסדרת מיפוי התמורות (זריחה), Illustrierte Neue Welt (אוסטריה), אפריל 2010 (גרמנית)
*בקלש, רבקה, "מגופו אל-אורו" – דורית פלדמן: שלושה עשורים (קט' בית האמנים: תל אביב) 2009
*שפרבר, דוד, איפכא מסתברא, מרכז ליבר לתערוכות, הפקולטה למדעי היהדות, אוניברסיטת בר-אילן, 2008
*רז, רבקה, "דורית פלדמן: אמנית של הקשרים", טרמינל 32, ספטמבר 2007
*מאור, חיים, "התאים האפורים: בחינה מחודשת של שנות ה-70 – שיחה", סטודיו 40, ינואר 1993
*עפרת, גדעון, "הבריאה על פי דורית פלדמן", קט' דורית פלדמן (הרצליה: מוזיאון הרצליה לאמנות), 1986
*ברזל, אמנון, "בין התופעה לבין הייצוג החזותי שלה", קט' דורית פלדמן (הרצליה: מוזיאון הרצליה לאמנות), 1986
*ברזל, אמנון, קט' תל חי 83': מפגש לאמנות בת זמננו (תל חי), 1983
* בריטברג, שרה, המצלמה כמכחול, הצילום כאמצעי באמנות, אמנות לעם - המדור לאמנות פלסטית, 1981.

==קישורים חיצוניים==

* 
* יעל (ילי) נתיב, [https://media.wix.com/ugd/96819b_5dc652fa14d54e389f9d0d7dc9bbfe4f.pdf "חתימת גוף" ו"שחזור פעולה" באמנות הגוף הארכיונית של דורית פלדמן], כנס נשים ומגדר באמנויות, 2017

קטגוריה:אמניות ישראליות
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:תל אביב-יפו: אישים
קטגוריה:ישראליות שנולדו ב-1956
קטגוריה:ישראלים שנולדו ב-1956
קטגוריה:ישראליות שנפטרו ב-2020
קטגוריה:ישראלים שנפטרו ב-2020